הוועדה המסדרת, כנסת 23, פרוטוקול מספר 6, 2020-03-29 16:00

אברהם (אבי) ניסנקורן: אנחנו פותחים את ישיבת הוועדה המסדרת.

אברהם (אבי) ניסנקורן: ברצוננו למסור הודעה על התפלגות סיעות, מתנצל על העיכוב.

אברהם (אבי) ניסנקורן: בהתאם לסעיף 59(2) לחוק הכנסת, תשנ"ד-1994, יש בקשה של יש עתיד להתפלגות.

אברהם (אבי) ניסנקורן: אני אקרא את הבקשה: "בהתאם לסעיף 60(א) לחוק הכנסת, מוגשת בזאת הודעה על התפלגות סיעת כחול לבן, בהתאם לסעיף 59(2) לחוק הכנסת.

אברהם (אבי) ניסנקורן: הסכם בדבר צירוף של המפלגות הוגש ליושב-ראש ועדת הבחירות המרכזית בעת הגשת רשימת המועמדים.

אברהם (אבי) ניסנקורן: בהתאם לסעיף 60(א) לחוק הכנסת, הנכם נדרשים לאשר את ההתפלגות".

אברהם (אבי) ניסנקורן: " אז אנחנו נעבור להצבעה על ההתפלגות.

אברהם (אבי) ניסנקורן: כרגע זאת הבקשה הראשונה.

 << דובר >> עופר שלח (כחול לבן): אדוני היושב-ראש, מכיוון שכרוך בזה - - - ומכיוון שכרגע אנחנו מוחזקים בני ערובה על ידי חברת כנסת אחת, אני מבקש לא להצביע על ההתפלגות עד שהדבר הזה יושלם.

אברהם (אבי) ניסנקורן: אני רוצה להבין, גם אחרי ההתפלגות אין בעיה לעשות את הצעד השני.

 << דובר >> עופר שלח (כחול לבן): כן, אבל - - -

פנינה תמנו: לא, יש בעיה.

אברהם (אבי) ניסנקורן: בעצם זה תהליך רגיל, זו התפלגות נוספת.

אברהם (אבי) ניסנקורן: אין עם זה בעיה.

 << דובר >> עופר שלח (כחול לבן): אני לא מדבר על ההתפלגות הנוספת.

 << דובר >> עופר שלח (כחול לבן): להיפך, ההתפלגות הנוספת היא פונקציה של ההתפלגות הראשונה.

 << דובר >> עופר שלח (כחול לבן): אם תל”ם לא מתפלגים מכחול לבן אזי אי-אפשר יהיה לפצל את סיעת תל”ם.

 << דובר >> עופר שלח (כחול לבן): כרגע כל התקדמות התהליך מוחזקת כבת ערובה על ידי חברת כנסת שלא שייכת בכלל לכל הסיפור הזה ומשתמשת בעובדה שחתימתה נדרשת על מנת לטרפד את העניין.

 << דובר >> עופר שלח (כחול לבן): אם מטרפדים אז בואו נטרפד את הכול וגם תל”ם - - -

אברהם (אבי) ניסנקורן: אתם לא רוצים להתפלג?

 << דובר >> עופר שלח (כחול לבן): אני רוצה לדעת שהדבר הזה סגור.

 << דובר >> עופר שלח (כחול לבן): אתה יודע שאני רוצה.

אברהם (אבי) ניסנקורן: בסדר עופר, מה שתחליט.

אברהם (אבי) ניסנקורן: בפניי יש בקשת התפלגות.

אברהם (אבי) ניסנקורן: זה מה שהוגש לוועדה.

אברהם (אבי) ניסנקורן: דובר על אפשרות אחרת לעשות עוד מהלך.

אברהם (אבי) ניסנקורן: מכיוון שהמהלך הנוסף, נכון לתחילת הישיבה, לא קיים, אם אתם לא רוצים לעשות התפלגות אז כרגע כחול לבן היא יחידה אחת.

אברהם (אבי) ניסנקורן: אתם רוצים להשאיר את המצב כך, אין בעיה.

מכלוף מיקי זוהר: בעיקרון המהלך שאתם מדברים עליו – חילוף מקומות ומפלגות בין שתי חברות כנסת – הוא מהלך שבכל מקרה חייב להתבצע בהסכמה.

מכלוף מיקי זוהר: גם באופן טכני, כאקט נוסף:

מכלוף מיקי זוהר: פילוג נוסף ואחר כך צירוף.

מכלוף מיקי זוהר: כדי לעשות את האקט הזה תזדקקו בכל מקרה להסכמה הדו-צדדית.

מכלוף מיקי זוהר: עצם זה שאנחנו מעכבים עכשיו את בקשת הפילוג, זה לא תורם לאקט הנוסף שאתם רוצים לבצע.

 << דובר >> עופר שלח (כחול לבן): היא תורמת לזה שגם מהלך קואליציוני, אני אומר את זה לא כי יש לי טענה ליושב-ראש או אליך, הרי אנחנו כולנו בני ערובה.

 << דובר >> עופר שלח (כחול לבן): אבל עליכם יש לחץ בעקבות מהלך קואליציוני שאתם רוצים לעשות, אם אנחנו יכולים להשתמש בו כדי לשכנע את חברת הכנסת הזו, אז איפה אנחנו עומדים?

 << דובר >> עופר שלח (כחול לבן): אני חושש, ואבקש את תשובת היועצת המשפטית של הוועדה, אני הבנתי החלפת חברת כנסת בחברת כנסת יכולה להתבצע כחלק מתהליך ה - - -

אברהם (אבי) ניסנקורן: אתה שואל אם זה יכול להתבצע בנפרד.

 << דובר >> עופר שלח (כחול לבן): אין טרייד בין מפלגות אחרי שהן עומדות לבד ופתאום עושות טרייד עם חברי כנסת.

פנינה תמנו: מכיוון שהנושא נוגע אלי אני מבקשת לאפשר לי שאלה.

פנינה תמנו: אותה חברת כנסת שבחרה להחזיק באופן קיצוני והזוי להחזיק בנו כבנות ערובה - - -

אברהם (אבי) ניסנקורן: שנייה - - -

פנינה תמנו: האם יכול להיות הסכם ג'נטלמני שאינו תלוי בה.

פנינה תמנו: אתם יכולים להגיע להסכמה שלא תכריזו עלינו כפורשות ושלא נהיה תלויות בה.

מכלוף מיקי זוהר: התשובה היא לא.

אברהם (אבי) ניסנקורן: בואו נעשה רגע סדר.

אברהם (אבי) ניסנקורן: אני לא רוצה לבוא בטענות לאף אדם אז לא נהפוך זאת לאישי, גם כף הסיטואציה לא פשוטה.

אברהם (אבי) ניסנקורן: אני מבין שאם אנחנו עושים עכשיו את הפילוג, זה לא מונע מאיתנו לעשות אחר כך את מה שרצינו לעשות היום, את האקט השני, וזה פשוט יחייב עוד ישיבה ובה אנחנו נעשה את הדבר הזה.

 << דובר >> עופר שלח (כחול לבן): אני שואל את ארבל אם זה נכון.

ארבל אסטרחן: הבקשה להתפלג לפי ההרכב המפלגתי.

ארבל אסטרחן: מפלגה נפרדת שהגישה רשימת מועמדים משותפת מעוניינת עתה להיפרד מהמערך הכולל.

ארבל אסטרחן: יש לכך משמעות, המשמעות היא שאתם תהיו סיעה נפרדת של 13 חברים.

ארבל אסטרחן: זאת אומרת ששליש מסיעה זו תוכל להתפלג בכל עת, זה משהו שלא היה אפשרי עד היום וצריך לדעת את זה.

ארבל אסטרחן: משמעות נוספת היא שאם סיעת יש עתיד תרצה אחר כך להתמזג עם סיעה אחרת, הדבר יאפשר לכל אחד מהחברים בה להתפלג.

ארבל אסטרחן: אלו שתי משמעויות של צעד זה.

ארבל אסטרחן: אבל, אם אחר כך ירצו לעשות הליך שבו הסיעה עצמה מתפלגת בהסכמה לשתי סיעות ומאפשרת לחברת כנסת אחת - - -

אברהם (אבי) ניסנקורן: מה שעשינו היום.

ארבל אסטרחן: אני לא יודעת עם כולם יודעים מה עשינו.

ארבל אסטרחן: זה משהו שיתאפשר גם בשלב מאוחר יותר.

אברהם (אבי) ניסנקורן: אני רוצה לפשט בשביל להבין: אנחנו עושים את החלק הראשון, אם מחר 12 חברי כנסת יחתמו שהם מוכנים שחברת כנסת תעבור או הפוך, אין מניעה לעשות זאת.

ארבל אסטרחן: אין מניעה.

 << דובר >> עופר שלח (כחול לבן): באותו ההליך שעשינו היום?

ארבל אסטרחן: באישור ועדת הכנסת.

אחמד טיבי: אפשר לעדכן את חברי הכנסת מה עשיתם היום?

אברהם (אבי) ניסנקורן: זה לא הושלם אז זה לא רלוונטי.

ארבל אסטרחן: כעת יש לפנינו בקשה של יש עתיד להתפלג מהמערך שנקרא כחול לבן.

ארבל אסטרחן: אני רוצה לומר שפרישה לא תלויה רק בהחלטה של הסיעה, יש לפנינו החלטה של השופט הנדל, יושב-ראש ועדת הבחירות המרכזית, שגם ועדת הבחירות יכולה להכריז על חבר כנסת כפורש.

ארבל אסטרחן: אומנם זו לא דרך המלך וזה רק במקרים קיצוניים אבל חבר כנסת שהסיעה שלו לא פנתה לוועדת הכנסת, ולא ביקשה להכריז עליו כפורש, לא מוגן מפני החלטה של ועדה הבחירות כשהיא מאשרת רשימות מועמדים לכנסת הבאה, להחליט בעצמה שחבר כנסת עשה מעשה של פרישה.

 << דובר >> עופר שלח (כחול לבן): אין פה כוונה להכריז על מישהו כפורש.

אברהם (אבי) ניסנקורן: עופר, מה שאתה הצעת היום, ואני הסכמתי, עומד מבחינתי גם מחר ומחרתיים ועוד שבוע.

 << דובר >> עופר שלח (כחול לבן): אני רק רוצה לוודא שמבחינה - - -

מכלוף מיקי זוהר: אלא אם כן אתם רוצים לבוא איתם לקואליציה - - -

עופר כסיף: יאללה, 70 שרים.

 << דובר >> עופר שלח (כחול לבן): אני רוצה לוודא שהדבר אפשרי מבחינה תקנונית, כי כשאתה עושה אותו כחלק ממהלך שלם זה סיפור אחד.

 << דובר >> עופר שלח (כחול לבן): אני אינני יודע אם בתולדות הכנסת קמו פתאום שתי סיעות והחליפו ביניהן חברי כנסת.

 << דובר >> עופר שלח (כחול לבן): אני לא ראיתי דבר כזה.

ארבל אסטרחן: זה לא דבר רגיל, כזה אני לא ראיתי.

 << דובר >> עופר שלח (כחול לבן): מאה אחוז.

 << דובר >> עופר שלח (כחול לבן): אני מודה, זה לא מולך או מול מישהו בחדר, אבל הסיטואציה שבה הקמתה של ממשלה תלויה בדבר הזה, כי יש פה אנשים שצריכים להיות בתפקידים, כי יש פה אנשים שצריכים לעשות מהלך פוליטי שיאפשר להקים את הקואליציה, כרגע זה עובד לטובתי כי אני רוצה לשחרר את הדבר הזה.

 << דובר >> עופר שלח (כחול לבן): מי כמוך יודע שכל המהלך הזה שאני יוזם הוא מהלך של רצון טוב כלפי שתי חברות כנסת שאנחנו רוצים לאפשר להן להיות במקום שהן רוצות להיות בו.

 << דובר >> עופר שלח (כחול לבן): אני מציע שנהיה באותה סירה ביחד, אל תעמיד את זה בצורה אנטגוניסטית.

אברהם (אבי) ניסנקורן: לא, לא אנטגוניסטית.

 << דובר >> עופר שלח (כחול לבן): אני חושש שדקה אחרי שהאינטרס ייגמר, אנחנו נישאר עם זה ששתי חברות כנסת כאלה לכודות.

 << דובר >> עופר שלח (כחול לבן): אני אומר לך שאתה גם תשים אותן במצב שהן תצטרכנה לשקול פרישה מהכנסת.

 << דובר >> עופר שלח (כחול לבן): כל זה בגלל משהו שבכלל לא שייך לעניין ושאולי אפשר לסדר אותו.

איתן גינזבורג: איזה מנוף יש לך עכשיו על מיקי חיימוביץ'?

איתן גינזבורג: זה לא ישנה - - -

 << דובר >> עופר שלח (כחול לבן): כרגע יש ליושב-ראש המפלגה שלה יותר מנופים ממה שיהיה אחר כך.

פנינה תמנו: אולי ניתן לדחות קצת את הדיון?

קארין אלהרר: למה?

קארין אלהרר: למה?

קארין אלהרר: למה היא לא יכולה לקבל החלטה?

פנינה תמנו: בואו נדחה את זה לעוד שעה ונעשה מאמצים לדבר על ההיגיון שלה.

אברהם (אבי) ניסנקורן: אני מכריז על הפסקה.

אברהם (אבי) ניסנקורן: נחדש את הישיבה בשעה 16:00.

אברהם (אבי) ניסנקורן: אז אנחנו מחדשים את הישיבה.

אברהם (אבי) ניסנקורן: לפנינו כרגע עניין ההתפלגות של יש עתיד שחתומה על ידי עופר שלח.

אברהם (אבי) ניסנקורן: אני אקרא אותה:

אברהם (אבי) ניסנקורן: בהתאם לסעיף 60(א) לחוק הכנסת, הנכם נדרשים לאשר את ההתפלגות".

אברהם (אבי) ניסנקורן: "

ארבל אסטרחן: איך תיקרא הסיעה?

 << דובר >> עופר שלח (כחול לבן): יש עתיד.

אברהם (אבי) ניסנקורן: כרגע עדיין יש אותנו ואת תל"ם ביחד.

אברהם (אבי) ניסנקורן: במקביל יש את בקשת סיעת יש עתיד כולה, בהסכמה, להתפלג לפי סעיף 59(1) כך ש-12 חברי כנסת יישארו ביש עתיד, וחברת הכנסת פנינה תמנו שאטה תתפלג ותתמזג עם חוסן לישראל.

אברהם (אבי) ניסנקורן: ויש בקשת סיעת חוסן לישראל כולה, בהסכמה, להתפלג לפי סעיף 59(1) כך ש-15 חברי כנסת, 14 חברי כנסת - - -

ארבל אסטרחן: זה כחול לבן, זה לא חוסן לישראל.

אברהם (אבי) ניסנקורן: יש בקשת סיעת כחול לבן.

 << דובר >> עופר שלח (כחול לבן): אתה צריך קודם לפצל את כחול לבן.

מכלוף מיקי זוהר: אי-אפשר להעביר את זה באקט אחד.

אברהם (אבי) ניסנקורן: הבנתי.

אברהם (אבי) ניסנקורן: אנחנו נצביע על בקשת סיעת יש עתיד, בקשתו של חבר הכנסת עופר שלח.

אברהם (אבי) ניסנקורן: מי בעד הבקשה?

אברהם (אבי) ניסנקורן: בעד – 16

אברהם (אבי) ניסנקורן: נמנעים – אין

ארבל אסטרחן: לפרוטוקול אומר שבא כוחה של הסיעה החדה הוא חבר הכנסת עופר שלח וממלא מקומו הוא גיל סגל.

אברהם (אבי) ניסנקורן: בסדר גמור.

אברהם (אבי) ניסנקורן: עכשיו אני עובר לבקשה של תל"ם: "הודעה על התפלגות בהתאם לסעיף 59(2) לחוק הכנסת: בהתאם לסעיף 60(א) לחוק הכנסת, התשנ"ד-1994, מוגשת בזאת הודעה על התפלגות סיעת כחול לבן בהתאם לסעיף 59(2) לחוק הכנסת .

אברהם (אבי) ניסנקורן: הסכם בדבר צירוף של מפלגות הוגש ליושב-ראש ועד הבחירות המרכזית בעת הגשת רשימת המועמדים.

אברהם (אבי) ניסנקורן: בהתאם לסעיף 60(א) לחוק הכנסת, הנכם נדרשים לאשר את ההתפלגות.

ארבל אסטרחן: איך תיקרא הסיעה?

ארבל אסטרחן: תל"ם – תנועה לאומית ממלכתית?

משה יעלון: נכון.

אברהם (אבי) ניסנקורן: אז אנחנו מצביעים הבקשה של תל"ם.

אברהם (אבי) ניסנקורן: מי בעד?

אברהם (אבי) ניסנקורן: בעד – 16

אברהם (אבי) ניסנקורן: נמנעים – אין הבקשה נתקבלה

אברהם (אבי) ניסנקורן: אני חוזר עכשיו לבקשה שקראתי לפני זה.

אברהם (אבי) ניסנקורן: יש לנו בקשה של סיעת יש עתיד כולה - - -

ארבל אסטרחן: רגע, מה השם?

אברהם (אבי) ניסנקורן: השם של הסיעה שנותרה נשאר כחול לבן.

ארבל אסטרחן: והשם ייצג את מפלגת חוסן לישראל.

ארבל אסטרחן: יש להצביע על זה.

אברהם (אבי) ניסנקורן: מצביעים על כך שהשם כחול לבן ייצג את מפלגת חוסן לישראל.

אברהם (אבי) ניסנקורן: מי בעד?

אברהם (אבי) ניסנקורן: בעד – 14

אברהם (אבי) ניסנקורן: נמנעים – אין הבקשה נתקבלה

דסטה גדי יברקן: מיקי נשאר בלי חברים.

מיקי לוי: אני לא צריך חברים כמוך, גדי, אל תדאג.

מיקי לוי: והסימול פ"ה נשאר אצלנו.

דסטה גדי יברקן: אבל אתה נשאר ללא ציבור.

מיקי לוי: אל תדאג, גדי, יש גדודים מאחורי.

דסטה גדי יברקן: עוד מעט גם אחוז חסימה לא יהיה לך.

מיקי לוי: אני בכלל לא נכנסת לזה.

מיקי לוי: לא רוצה להגיד לו מי העיפרון הכי מחודד.

ארבל אסטרחן: סיעת כחול לבן התפלגה לשלוש סיעות: סיעת יש עתיד שתייצג את מפלגת יש עתיד, סיעת תל"ם – תנועה לאומית ממלכתית שתייצג את אותה המפלגה.

ארבל אסטרחן: באי הכוח שם הם מרדכי שוקרון וממלא מקומו אבינועם גפני.

ארבל אסטרחן: סיעת כחול לבן שתייצג את מפלגת חוסן לישראל.

ארבל אסטרחן: באי הכוח שם הם יחזקאל אגאי וחבר הכנסת ניסנקורן.

אברהם (אבי) ניסנקורן: עכשיו נצביע על בקשת סיעת יש עתיד כולה, בהסכמה להתפלג לפי סעיף 59(1) כש-12 חברי כנסת יישארו ביש עתיד וחברת הכנסת פנינה תמנו שאטה תתפלג ותתמזג עם כחול לבן.

אברהם (אבי) ניסנקורן: בקשה נוספת היא של סיעת כחול לבן כולה, בהסכמה, להתפלג לפי סעיף 59(1), כך ש-14 חברים יישארו בכחול לבן וחברת הכנסת ע'דיר מריח תתמזג עם יש עתיד.

ארבל אסטרחן: צריך שתהיה הסכמה של כולם לעשות מהלך כזה.

פנינה תמנו: יש חתימה של כולם כולל ע'דיר.

אברהם (אבי) ניסנקורן: טוב, יש אישור בכתב גם של חברת הכנסת מריח.

אברהם (אבי) ניסנקורן: אנחנו נצביע על שתי הבקשות האחרונות שהצגתי.

אברהם (אבי) ניסנקורן: מי בעד?

אברהם (אבי) ניסנקורן: בעד – 15

אברהם (אבי) ניסנקורן: נמנעים – 1 הבקשות נתקבלו אז פנינה תמנו שאטה בכחול לבן וכמאל ע'דיר מריח ביש עתיד.

אברהם (אבי) ניסנקורן: בהצלחה לשתיכן.

פנינה תמנו: אפשר להגיד כמה מילים?

אברהם (אבי) ניסנקורן: יש עוד בקשת התפלגות של חברי הכנסת יועז הנדל וצבי האוזר.

אברהם (אבי) ניסנקורן: אקרא את הבקשה: "כידוע, הסיעה שבנדון הינה רשימת מועמדים שהוגשה על ידי מספר מפלגות, כמתאפשר לפי סעיף 57(ב) לחוק הבחירות לכנסת, שהינן מפלגת יש עתיד, חוסן לישראל ותל"ם, כאשר החתומים מטה נכללו ברשימת המועמדים מטעם מפלגת תל"ם.

אברהם (אבי) ניסנקורן: מאחר שתלויה ועומדת לאישורכם בקשה לאישור התפלגות לפי סעיף 59(2) לחוק הכנסת, ומאחר שאישור ההתפלגות הינו פעולה היוצרת מספר סיעות במקום סיעה אחת משותפת, כאשר ההתפלגות לפי סעיף 59(2) הינה התפלגות מסוג מיוחד, כך שהסיעות החדשות הנוצרות מפעולה זו הינן "אך ורק על פי השתייכות לאותן המפלגות" (כלשון הסעיף הנ"ל), ולא בשום מתכונת אחרת.

אברהם (אבי) ניסנקורן: וממילא, במקרה דנן, אישור ההתפלגות יגרום בהכרח להפיכת סיעת כחול לבן ומצד אחד סיעת יש עתיד ומצד שני לסיעת תל"ם, הרי שנבקשכם, עם מתן אישור שכזה, וזאת בהתאם לסעיף 59(1) לחוק הנ"ל, לאשר את התפלגות סיעת תל"ם המונה 5 חברי כנסת, כשהחתומים מטה ייפרדו מחברי הכנסת משה יעלון, אורלי פרומן ואנדריי קוז'נוב.

אברהם (אבי) ניסנקורן: היה ולאחר מתן אישור להתפלגות לפי סעיף 59(2) לחוק, כאמור לעיל, והיווצרותן של שלוש סיעות חדשות עקב כך, תתבקשו גם לאשר מיזוג של שתיים משלוש הסיעות הנ"ל לסיעה אחת, הרי שנבקשכם לדון בבקשת המיזוג הנ"ל רק לאחר הטיפול בבקשת ההתפלגות שלנו - - -

צבי האוזר: בסדר, זה כבר לא משנה.

אברהם (אבי) ניסנקורן: אז אתם רוצים להגיד משהו?

יועז הנדל: אנחנו רוצים להודות לבוגי על הדרך החשובה שעשינו יחד ואנחנו מקווים שהצעד הזה יוביל לאחדות ולריפוי הפצעים בחברה הישראלית, ולהתמודדות עם המגיפה שאנחנו עומדים מולה עכשיו לטובת מדינת ישראל.

ארבל אסטרחן: מה שם הסיעה?

צבי האוזר: דרך ארץ.

 << דובר >> עופר שלח (כחול לבן): על זה נאמר:

 << דובר >> עופר שלח (כחול לבן): דרך ארץ קדמה למשרה.

ארבל אסטרחן: אין בינתיים מפלגה שאתם מבקשים לייצג.

יועז הנדל: אמת, לעת עתה.

אברהם (אבי) ניסנקורן: אז אנחנו נעבור להצבעה על בקשת חברי הכנסת יועז הנדל וצבי האוזר.

אברהם (אבי) ניסנקורן: מי בעד?

אברהם (אבי) ניסנקורן: בעד – 11

אברהם (אבי) ניסנקורן: נמנעים –3

אברהם (אבי) ניסנקורן: בקשת ההתפלגות אושרה, קמה סיעת דרך ארץ.

אברהם (אבי) ניסנקורן: חברת הכנסת פנינה תמנו שאטה, בבקשה.

פנינה תמנו: אני רוצה להודות לך, אדוני היושב-ראש, וגם לעופר שלח.

פנינה תמנו: בשום תרחיש לא חשבתי שהדיון הזה יסתיים כך.

פנינה תמנו: אני חושב ששניכם יצאתם מנקודת הנחה שאתם רוצים להיטיב איתי ועם ע'דיר, מתוך הבנה שאנחנו הלכנו אחרי צו האמת שלנו.

פנינה תמנו: זה לא מובן מאילו ולדעתי גם תקדימי.

פנינה תמנו: על כך נתונה לכם תודתי.

פנינה תמנו: בנוסף, זה רגע לא פשוט עבורי, אני רוצה לומר תודה.

פנינה תמנו: נכנסתי לכנסת ב-2013, מי שפתח לי את הדלת הוא יאיר לפיד, בכל 8 השנים שאני בפוליטיקה ידעתי תמיד שאני בתוך קבוצת אנשים מדהימה שהולכת להילחם על המדינה ושתמיד היא כמו אגרוף.

פנינה תמנו: אני לא חושבת שיש מישהו בבית הזה שלא יודע שחוזקה של יש עתיד הוא בגלל הקבוצתיות.

פנינה תמנו: לא היה לי פשוט ללכת אחרי האמת שלי, אני תמכתי ותומכת באחדות.

פנינה תמנו: לדעתי צו השעה הוא לעשות מעשה, הייתי בדעה שונה מהמפלגה שלי ולא ראיתי את עצמי לעומתית לממשלה שתוקם ולכן בחרתי לעשות את הצעד הזה.

פנינה תמנו: הצעד הזה לא יכול להסתיים בלי שאומר תודה למפלגת יש עתיד וליאיר לפיד ולחבריי חברי הכנסת שחברותי איתם תמיד תישאר בתוקף.

פנינה תמנו: תודה גם לפעילים הרבים שליוו אותי במשך השני.

פנינה תמנו: אני נותנת את מלוא הגיבוי לבני גנץ.

פנינה תמנו: אני חושב שההחלטה שלו הייתה החלטה אמיצה.

פנינה תמנו: בחירה בין אפשרויות לא פשוטות.

פנינה תמנו: כמו כל העולם אנחנו מתמודדים עם מגיפה ועם טיפול במאות אלפי אנשים שאיבדו את העבודה ושאינם יודעים מה יקרה עוד חודש.

פנינה תמנו: אני ראיתי לנכון להיות חלק ממי שיישאו בנטל מהקואליציה.

פנינה תמנו: אני מקווה ומאחלת לכל מדינת ישראל ימים טובים, והלוואי שהדיון הזה יהיה סימן לכנסת הבאה כי הוא היה רגוע למרות שלא היה פשוט.

אברהם (אבי) ניסנקורן: חבר הכנסת צבי האוזר.

צבי האוזר: במשפט אחד: אני חושב שמה שמתרחש כאן בוועדה הזו, נדמה שהדרכים שנמצאו הן הצעד הראשון במסע פיוס שהחברה הישראלית מחויבת להתחיל לצעוד בו.

צבי האוזר: זה לא קל אבל אין דרך אחרת.

אחמד טיבי: אני הרבה זמן בכנסת, רבותיי, ולא הייתי עד למחזות כמו אלו המתרחשים בימים האחרונים.

אחמד טיבי: גם בישיבה זו מספר הפיצולים הוא גדול מנשוא.

אחמד טיבי: אני להיות שייך לסיעה שלא ביקשה פיצול.

אברהם (אבי) ניסנקורן: יש לנו הודעה אחרונה: "מוגשת בזאת הודעה על מיזוג סיעות, מפלגת יש עתיד בראשות יאיר לפיד ומפלגת תל"ם – תנועה לאומית ממלכתית בהנהגת משה בוגי יעלון, מודיעות על הקמת סיעה שהיא צירוף של שתי המפלגות.

אברהם (אבי) ניסנקורן: בהתאם לסעיף 60(א) לחוק הכנסת, אתם מתבקשים לאשר את הבקשה.

אברהם (אבי) ניסנקורן: "

איתן גינזבורג: מה שם הסיעה?

אברהם (אבי) ניסנקורן: יש עתיד – תל"ם.

אברהם (אבי) ניסנקורן: בסיעה זו יהיו 16 חברים.

אברהם (אבי) ניסנקורן: מי בעד?

אברהם (אבי) ניסנקורן: בעד – 16

אברהם (אבי) ניסנקורן: נמנעים – אין בקשת המיזוג נתקבלה

ארבל אסטרחן: סיעה זו תמשיך לייצג את שתי המפלגות.

 << דובר >> עופר שלח (כחול לבן): כן, כמו שהיה בכחול לבן.

דסטה גדי יברקן: אני רוצה להגיד לעם ישראל שזו שעה טובה ויפה שבה הוקמה ממשלת אחדות.

עופר כסיף: זו לא ממשלת אחדות.

דסטה גדי יברקן: יש לי גם משהו אישי.

דסטה גדי יברקן: אני רוצה לתבוע את עלבוני מחבריי בכחול לבן שהפכה לצערי לארבע מפלגות.

דסטה גדי יברקן: אני החזרתי את המנדט שלי ולא גנבתי אותו.

דסטה גדי יברקן: כולם יצאו להכפיש אותי כאופורטוניסט ובוגד.

דסטה גדי יברקן: בעצם מסתבר שבעל הערכים בתוך כחול לבן הוא אני, שלא רימיתי את בוחרי והחזרתי את המנדט לציבור.

דסטה גדי יברקן: אני יכול להגיד שבחלוף חודשיים עם ישראל ראה איך פוליטיקאים לא אמורים להתנהג.

דסטה גדי יברקן: פוליטיקאים לא אמורים רק לחוקק חוקים אלא גם להוות דוגמא ומופת בעיקר בבחירת המילים.

דסטה גדי יברקן: חברי כנסת וראשי מפלגות השתמשו במילה "בוגד" נגדי כאילו זו מילת ברכה.

דסטה גדי יברקן: בדיעבד, מי שבחר לרמות את בוחריו הם 32 חברי כנסת מכחול לבן.

דסטה גדי יברקן: אבל, הרמייה הזו הצילה את מדינת ישראל.

דסטה גדי יברקן: אני מברך על כך שהוקמה ממשלה אבל זו דוגמה טובה איך איש ציבור צריך לברור מילים, כל ערב הייתי במוקד מדורת השבט בטלוויזיה כבוגד של המדינה.

דסטה גדי יברקן: אנחנו יודעים מה המשמעות של המילה הזו.

דסטה גדי יברקן: אני איש ערכים ובסוף אתם באתם אחרי.

דסטה גדי יברקן: אתם לא החזרתם מנדט ואני כן.

דסטה גדי יברקן: ברוכים הבאים, אני מקווה שמכאן נלמד איך באמת להיות אנשי ציבור ולא רק פוליטיקאים.

אברהם (אבי) ניסנקורן: יזהר שי, בבקשה.

יזהר שי: ברכות לכל המתפצלים והמתאחדים, אני מאחל הצלחה לכולם.

יזהר שי: מי שמסתכל עלינו היום וטרח לקרוא את חדשות הכנסת, לא מבין על מה כל המהומה היום.

יזהר שי: אני חושב שזה צריך לסמן לכולנו בעת הזו.

יזהר שי: אנשים הצביעו ביחד בעת הזו וניסו להניע את עבודת הכנסת ולשים דברים מאחור.

יזהר שי: הגיע הזמן שמדינת ישראל תראה מולה כנסת עובדת, ממשלה מתפקדת, ואנשים שמשתפים פעולה בשיח אנושי גם אל מול חילוקי הדעות הכבדים.

יזהר שי: מאחל לכולנו הצלחה ובעיקר לאזרחים.

יזהר שי: מדינת ישראל יוצאת לפחות מסבך אחד כדי להתמודד עם מה שעומד מולנו וזו ההתמודדות החשובה יותר.

דסטה גדי יברקן: ואני רוצה להזכיר לראש הממשלה מי הראשון שפרץ את הסכר הזה.

אברהם (אבי) ניסנקורן: הישיבה נעולה.